CELEX: C2005/205/32
Language: et
Date: 2005-08-20 00:00:00
Title: Esimese Astme Kohtu 22. juuni 2005. aasta otsus kohtuasjas T-102/03: Centro informativo per la collaborazione tra le imprese e la promozione degli investimenti in Sicilia SpA (CIS) versus Euroopa Ühenduste Komisjon (Euroopa Regionaalarengu Fond — Finantsabi tühistamine — Abisaaja kulutuste arvestama jätmine — Määruse nr 4253/88 (EMÜ) artikkel 24 — Põhjendamiskohustus — Ametlik läbivaatamine)

20.8.2005   
            
            
               ET
            
            
               Euroopa Liidu Teataja
            
            
               C 205/19
            
         
      ESIMESE ASTME KOHTU
   
   22. juuni 2005. aasta otsus
   kohtuasjas T-102/03: Centro informativo per la collaborazione tra le imprese e la promozione degli investimenti in Sicilia SpA (CIS) versus Euroopa Ühenduste Komisjon (1)
   
   (Euroopa Regionaalarengu Fond - Finantsabi tühistamine - Abisaaja kulutuste arvestama jätmine - Määruse nr 4253/88 (EMÜ) artikkel 24 - Põhjendamiskohustus - Ametlik läbivaatamine)
   (2005/C 205/32)
   Kohtumenetluse keel: itaalia
   Kohtuasjas T-102/03: Centro informativo per la collaborazione tra le imprese e la promozione degli investimenti in Sicilia SpA (CIS), asukoht Catania (Itaalia), esindajad: advokaadid A. Scuderi ja G. Motta, v. Euroopa Ühenduste Komisjon (esindajad E. de March ja L. Flynn, keda abistas advokaat A. Dal Ferro, kohtudokumentide kättetoimetamise aadress Luxembourgis), mille esemeks on komisjoni 15. novembri 2002. aasta otsuse K (2002) 4155, millega tühistatakse Euroopa Regionaalarengu Fondi (ERF) abi, mida anti komisjoni 16. veebruari 1993. aasta otsusega K (93) 256/4 üldise toetusena ettevõtete vahelise koostöö ning investeeringute edendamise infokeskuse tegevuseks ning selle toetuse raames tehtud ettemaksu sissenõudmiseks, tühistamise hagi, tegi Esimese Astme Kohus (esimene koda), koosseisus: koja esimees J. D. Cooke, kohtunikud R. García-Valdecasas ja I. Labucka; kohtusekretär: vanemametnik J. Palacio González, 22. juunil 2005 otsuse, mille resolutiivosa on järgmine:
   
               1.
            
            
               Tühistada komisjoni 15. novembri 2002. aasta otsus K (2002) 4155, millega tühistatakse komisjoni 16. veebruari 1993. aasta otsusega K (93) 256/4 määratud Euroopa Regionaalarengu Fondi abi, mis puudutab Centro informativo per la collaborazione tra le imprese e la promozione degli investimenti in Sicilia SpA poolt tehtud kulutusi tõendatud summas 688 505 743 Itaalia liiri.
            
         
               2.
            
            
               Jätta komisjoni enda ning hageja kohtukulud komisjoni kanda.
            
         
      (1)  ELT C 112, 10.5.2003.